**ELNÖKSÉGI JEGYZŐKÖNYV**

Időpont: 2023. 04. 03., 20:00 – 22:30

Helyszín: FISZ iroda, 1062 Bp., Bajza u. 18. I. emelet

Jelen vannak: Szirák Sára titkár, Kiss A. Kriszta, Górász Péter, Pinczési Botond, Gondos Mária Magdolna elnökségi tagok, Pataki Viktor társelnök

Elnök megállapítja, hogy az elnökségi ülés határozatképes. Elnökség egyhangúlag elfogadja a napirendet, amellyel kapcsolatban az alábbi döntések születnek.

Levezető elnök: Pataki Viktor (egyhangú + 1 tartózkodás)

Jegyzőkönyv-vezető: Szirák Sára (egyhangú + 1 tartózkodás)

Napirendi pontok: egyhangúlag elfogadva

* **Beszámoló a megvalósuló programok tervezetéről** – Az éves tábor időpontja, helyszíne és javasolt meghívottjainak részleteiről az elnökségi tagok javaslatokat tesznek. A tábor júliusban kerül megrendezésre Királyréten. Pataki Viktor levezető elnök javaslatot tesz a programtervezet kidolgozásának online történő folytatására. Az elnökség egy tartózkodással egyhangúlag elfogadja a javaslatot.
* Pataki Viktor beszámol az **NKA támogatásokhoz** kapcsolódó fejleményekről és az elnökség megvitatja az egyes tervezett programok költséghatékonyabbá tételének lehetőségeit.
* Legközelebbi programunk a **Futball-EP**, melynek főszervezője Pinczési Botond elnökségi tag, 2023.04.15-én kerül megrendezésre 10 órától. A főszervező beszámol az elnökségnek. Az elnökség tagjai szóban is megerősítik részvételi szándékukat és vállalásaik teljesítését, ezután egyhangúlag elfogadják a beszámolót.